NEW YORK. V minulej sezóne hrával v tíme stabilne, dokonca chodil na presilovky. V úvode tohto ročníka však Tomáš Jurčo v zostave Detroitu chýbal.
V lete si poranil chrbát a v auguste musel absolvovať operáciu. "Bolieval ma už predtým. Tušil som, že niečo nie je v poriadku," priznal.Prečítajte si tiež:Čítajte
Po operácii sa zotavoval tri mesiace. V novembri ho poslalo vedenie Detroitu, aby sa rozohral na farme v AHL. Hneď v prvom zápase strelil gól. Minulý týždeň už nastúpil v NHL za Detroit.
Tréneri ho zaradili do druhého útoku
"S tímom som však jazdil stále a sledoval som všetky zápasy NHL. Dokonca som chodil aj na zápasy na ihriskách súperov. Na tréningoch som stále korčuľoval s kondičným trénerom a pripravoval sa," približuje Jurčo.
Počas rehabilitácie nebol nervózny. Problémy s chrbtom bývajú neraz oveľa vážnejšie. Jurčovi operovali platničky.
"Nesmie sa to brať na ľahkú váhu. Veľa hráčov malo s chrbtom aj vážnejšie problémy a liečba trvala dlhšie. Tri mesiace v mojom prípade boli celkom prijateľné a podstatné je, že sa už cítim dobre," naznačuje.
V lete dostal slovenský krídelník od trénerov úlohu: